Paul Ladmirault
Paol Ladmirault (pe Paul Ladmirault e galleg) zo anezhañ ur sonaozer breizhat, ganet e Naoned d'an 8 a viz Kerzu 1877, ha marvet d'an 30 a viz Here 1944 e Kamoel (Mor-Bihan), war-lez ar stêr Gwilun.

Buhezskrid
Ganet eo bet Paul Ladmirault e Naoned d'ar 10 a viz Kerzu 1877. Skrivañ a reas e oberennoù kentañ pa oa 8 vloaz hepken. Seniñ a rae ar piano, an orglez hag ar violoñs. Ur bugel marzh a oa anezhañ. E opera kentañ "Jili Raez" a oa bet c'hoariet pa oa 16 vloaz. Mont a ra e-barzh klas sonerezh Gabriel Fauré, ha klaviazañ en deus graet darn eus oberennoù e vestr. Anavezet eo Ladmirault ivez evel emsaver breton, ezel e oa bet e Strollad Broadel Breizh. Stourm a reas evit emrenerezh sevenadurel Breizh. Unan eus sonaozourien gentañ ar bodad arzel Seizh Breur e oa. D’e heul e emezelas buan Georges Arnoux ha diwezhatoc'hik Paol ar Flemm. Deskiñ a reas brezhoneg ha kembraeg ha treiñ a reas "Barddas", levr ar Varzhed. Marvel a reas en e di e Kamoel (Bro-Naoned) d'an 30 a viz Here 1944.

Katolik don, ne skrivas nemet ur pezh sonerezh sakr "Oferenn verr", 60 vloaz e oa pa skrivas anezhi evit e vab Daniel pa yeas da veleg.

Oberenn
Awenet eo oberenn Ladmirault gant mojennoù ar Gelted. Brudet eo evit e varzhonegoù siñfoniek, en o zouez emañ "Breselien diouzh ar mintin" hag "Ar Briwer". Oberennoù all a zo bet savet gantañ diwar-benn Breizh end-eeun pe bed ar Gelted "Heuliad brezhon" e 1903, ha "Rapsodienn ouezel" e 1909, pe sonerezh Tristan hag Izold. N'eo ket bet c'hoariet gwech ebet e eil opera Myrdhin (Marzhin). Pezhioù sonerezh relijiel kaer-kenañ a zo bet savet gantañ ivez.

Oberoù pennañ

Oberoù sonerezh siñfoniek hag operaoù 
Heuliad Breizh 
Belegez Korydwenn, gourc'horoll 
Ar Briwer, barzhoneg siñfoniek 
Er c'hoad, barzhoneg siñfoniek 
Valsenn drist evit piano ha laz-seniñ 
Bresilien diouzh ar mintin, barzhoneg siñfoniek 
Dimeziñ evit laz-seniñ ha piano 
Yaouankiz Cervantès evit laz-seniñ 
Sinfonienn en Ut 
Heuliad Breizh 1903 
Rapsodienn ouezel 1909 
Tristan hag Izold, sonerezh leurenn 1929

Oberoù sonerezh kambr
Argemm war tonioù binioù evit piano pevar dorn 
Marc'hekadenn, faltazienn war "reeloù" skos, triad evit violoñs, gaolvioloñs ha piano 
Tenergan evit pevarad-kerdin 
Triad "ar Stêr" evit violoñs, gaolvioloñs ha piano 
Faltazienn evit violoñs ha piano 1899 
Kanaouennoù ar mor evit usvoud ha piano 1906 
Sonatenn evit violoñs ha piano 1931 
Pempad-kerdin 1933 
Pevarad-kerdin 1933
Eus an Disheol d’ar Sklêrijenn evit violoñs ha piano 1935 
Koral hag argemm evit piano ha pempad-c'hwezh 1936 
Sonatenn evit gaolvioloñs ha piano 1939 
Sonatenn evit klerinell ha piano 1942

Oberoù piano ha kanaouennoù 
Daou zañs 
Pevar fezh 
Eñvor un azen 
Peder damskeudenn evit piano 
Valsenn drist evit daou biano, 1901 
Brimbalerezh, 1929.

Oberoù mouezh ha relijiel 
Tantum ergo evit mouezh, orglez ha laz-seniñ 
Oferenn verr evit kor ha orglez 
Myrdhin, opera 
Jili Raez, opera 1893 
Tonioù kozh evit tenor, pevarad-kerdin ha piano 1897 
Glycères, operetenn 1928

Liammoù
 Paol Ladmirault war Compositeursbretons.com

Gwelet ivez
Listenn ar sonaozourien

Notennoù ha daveennoù 

Sonaozourien Breizh
Tud eus Naoned
Ganedigezhioù 1877
Marvioù 1944
Broadelourien Breizh
Izili Strollad Broadel Breizh
Emsaverien Breizh